text:
Fleiri altjóða vísindaligar kanningar hava í longri tíð víst, at fólk, ið hava aðra kynsliga sannføring ella samleika, enn tí hinskyndu ella cis, hava munandi verri sálarliga heilsu, enn hinskynd í miðal hava.
LGBT Føroyar hevur tí gjørt eina víðfevnda kanning av heilsustøðuni hjá limum sínum fyri at vita, um støðan er tann sama í Føroyum. Úrslitið vísti, at føroyskir LGBTarar hava lutfalsliga verri sálarliga heilsu, og á fleiri økjum er støðan sera skakandi. Tørvurin á bráfengis sálarligari viðgerð er stórur. Leita verður nú eftir fígging, so farast kann í gongd við at gera nakað munagott við hesar trupulleikar.
Nýggja heilsukanningin hjá LGBT Føroyar, har 158 limir luttóku, vísir, at næstan helvtin (49%) av føroyskum LGBTarum hava í eitt longri tíðarskeið kent seg tunglyntan, meðan 11% siga seg ivast. Bara 40% siga seg ikki hava verið tunglynt í eitt longri tíðarskeið í sínum lívi.
Til samanberingar við heilsukanningina hjá Fólkaheilsuráðnum í 2015 søgdu bert 4% av øllum føroyingum, at tey vóru “sera darvaði” av tunglyndi síðstu 14 dagarnar. Gott 21% søgdu seg vera “eitt sindur darvaði” av tí sama. Sostatt bendir nógv á, at LGBTarar í Føroyum líða tvífalt so nógv av tunglyndi, sum miðal føroyingurin í kanningini hjá Fólkaheilsuráðnum.
Meira enn helvtin kennir angist
Heili 56% av føroyskum tví-, sam-, og tvørkyndum siga seg til tíðir kenna angist, sum avmarkar viðkomandi m.a. við, at ikki vilja vera saman við øðrum fólki ella vitja ávís støð. Sambært kanningini hjá Fólkaheilsuráðnum eru í miðal 18% av øllum føroyingum “sera” ella “eitt sindur” darvaði av angist.
Etingarólag er eisini ein stórur trupulleiki millum samfelagsbólkin. Triði hvør (33%) LGBTari í Føroyum hevur ella hevur havt etingarólag, meðan 35% hava roynt at skatt seg sjálvan við t.d. cutting. Eingin kend føroysk hagtøl eru fyri miðal føroyingum hesum viðvíkjandi.
Orsøkir til sálarligar trupulleikar
Altjóða vísindin hevur granskað ymisku orsøkirnar til, hví tað vísir seg, at LGBTarar hava eina lutfalsliga verri sálarliga heilsu enn hinskynd. Úrslitini vísa, at stigmatisering, fordómar og mismunur av hesum málbólki skapa eitt fíggindaligt og strongt sosialt umhvørvi, sum síðani hevur við sær, at hesin minniluti í alt ov stóran mun fær álvarsamar sálarligar trupulleikar at dragast við.
Sjálvhjálparbólkar skulu bøta um trupulleikan
LGBT Føroyar arbeiðir í løtuni við at finna fígging til at seta á stovn sjálvhjálparbólkar, har tey, sum hava tørv á hesum, við professionellari hjálp, kunnu søkja sær hjálp og stuðul, soleiðis at føroyskir LGBTarar fáa møguleika til at betra um sálarligu heilsuna. Hetta hevur víst seg at geva munagóð úrslit uttanlands. Ætlanin er at seta eitt væl útbúgvi toymi við professionellum fólkum við hóskandi royndum, sum saman kunnu leiða sjálvhjálparbólkarnar yvir eitt longri tíðarskeið.


c: text/html

text:
22. desember 2011
Alment takkarbræv til Lions Club
Nevndin í felagnum vil hervið veita eina hjartans tøkk fyri peningaliga stuðulin, ið Lions Club hevur givið CTD-felagnum. Stuðulin eru tær 50.000 kr., ið komu inn, í samband við stórsteypadystin millum HB og EB-Streym, ið varð leiktur í Gundadali í vár.
Endamál felagsins er at upplýsa og leiðbeina um sjúkuna CTD og veita stuðul til sjúk og avvarðandi, og hetta er eisini tað, ið stuðulin í høvuðsheitum verður brúktur til.
Tíðin, eftir at ein sjálvur ella ein avvarðandi fær staðfest CTD, kann kennast ótrygg, og tað kann sýnast tungt, at koma ígjøgnum tey ivamál ein hevur fingið, og tann ótryggleika ein kennir. Hesa ótryggu tíð hevur Ulrika Steuerwald hjálpt flest øllum við síni hollu vegleiðing og stóra kunnleika til hesa serstøku evnaskiftissjúku, ið vit eru so meint rakt av. Felagið hevur verið við til at skipa fyri upplýsandi fyrilestrum og annars, eftir førimuni, vegleitt og hjálpt, tá spurningar hava stungið seg upp. Eisini hava vit víst almennu myndugleikunum á ymisk vandamál og ótryggleikar, ið kunnu standast av manglandi upplýsing og vegleiðing.
Henda stuðul og hesa vegleiðing hava vit leingi ynskt okkum at gjørt enn betur, og tað eru júst tílíkar gávur, ið Lions Club hevur veitt, ið kunnu gera tað til veruleika. Sum dømi kunnu vit nevna, at nú hava vit fingið møguleika at seta ein persón, ið hevur ábyrgd av at vegleiða og samskifta við fólk, ið hava tørv á hesum. Eisini hava vit fingið telefontíð ásetta, um onkur heldur hevur hug til eitt prát. Við hesum er vegleiðandi og stuðlandi tænastan hjá felagnum vorðin munandi betur.
Við stórum takksemi
Nevndin í CTD Felagnum

robotstxt: allowed

filter: keep


text:
Jarðfeingi við í norðurevropeiskari verkætlan
NAG-TEC (Northeast Atlantic Geoscience Tectonostratigraphic Atlas) eitur stór norðurevropeisk vísindalig verkætlan, sum Jarðfeingi er partur av. Endamálið er at gera eitt nágreiniligt jarðfrøðiligt kort og lýsing, ið millum annað skal betra um vitanarstøðið undir oljuleitingini í Norðuratlantshavi.
Verkætlanin er býtt upp í seks partar, og hevur Jarðfeingi saman við Íslenskar Orkurannsóknir, ISOR, høvuðsábyrgdina av Parti 4. Leiðari er jarðfrøðingurin Uni Árting á Jarðfeingi.
Endamálið við hesum parti av verkætlanini er at geva eina neyva lýsing av søguligu gongdina í gosvirkseminum her um leiðir. Á henda hátt fáa vit betri møguleikar at skilja til fulnar ymiskar jarðfrøðiligar spurningar í tilknýti til henda risastóra basaltháslætta, sum Føroyar eru partur av. Vísindaliga tilfarið, ið kemur burtur úr verkætlanini, røkkur sera víða, men fyrst og fremst verða tað oljufeløgini, sum eru beinleiðis virkin ella áhugað í oljuleiting á Norðuratlantsmótinum, sum fáa gagn av eini tílíkari víðfevndari og tíðarhóskandi jarðfrøðiligari kortlegging.
NAG-TEC verkætlanin byrjaði í juni 2011 og fevnir um eitt samstarv millum Jarðfeingi og sjey aðrar norðurevropeiskar jarðvísindaligar stovnar. Tað er danska GEUS, De Nationale Geologiske Undersøgelser for Danmark og Grønland, ið stendur á odda fyri hesi verkætlan, sum verður lutvíst fíggjað av oljufeløgum, lutvíst av granskingarstovnunum sjálvum.
Verkætlanin er mett at taka trý ár og verður væntandi liðug á sumri í 2014.
Les meira um verkætlanina og virksemið hjá Jarðfeingi á www.jardfeingi.fo ella set teg í samband við Una Árting á ua@jf.fo


text:
Samskip flytir listina
mentan14-09-2017 - 12:56 - Jóanis Nielsen
Norðurlandahúsið og Samskip hava lagt lunnar undir nýtt samstarv, sum stuðlar undir flutningi av list til Føroya og úr Føroyum.
Norðurlandahúsið hevur m.a. sum endamál bæði at fremja Norðurlendska list og mentan í Føroyum og føroyska list og mentan uttanlands – fyrst og fremst í hinum Norðurlondunum.
“Samstarvið við Samskip fer at gera tað munandi lættari hjá Norðurlandahúsinum at røkka okkara endamáli við tað, at tað verður bæði høgligari og bíligari at flyta listaverk, pallmyndir, útgerð o.a. bæði inn í landið og út í heim” sigur Sif Gunnarsdóttir, stjóri í Norðurlandahúsinum.
Kervið hjá Samskip fevnir um allan heim, og úr Føroyum er beinleiðis samband til eitt nú Íslands, Danmarkar, Svøríkis og Bretlands.
Sjúrður Johansen, stjóri í Samskip, er sera fegin um samstarvið: “Vit vóna, at samstarvið lættir um teirra logistisku uppgávur, soleiðis at meira orka verður at geva okkum føroyingum góðar og ríkar upplivingar.“
Samstarvið verður sjósett til Land í eygsjón: Heja Sverige!, sum verður í Norðurlandahúsinum 23.-30. september.


text:
Níggjanda bókin um teir báðar vinmennin...
Níggjanda bókin um teir báðar vinmenninar Pettson gamla og frensin Findus
Pettson er í ringum lag og vil hava fri...
Pettson er í ringum lag og vil hava frið í hesari bókini um Pettson gamla og fressin Findus.
Hønurnar eru bestu vinir hjá Findusi, n...
Hønurnar eru bestu vinir hjá Findusi, næst eftir Pettson, sjálvandi!
Fyrsta bókin um Findus og Pettson í nýg...
Fyrsta bókin um Findus og Pettson í nýggjari utgávu.
Nú er jólastákan í húsinum hjá Pettson ...
Nú er jólastákan í húsinum hjá Pettson gamla og fressinum Findusi.
Um fressin Findus og gamla Pettson, sum...
Um fressin Findus og gamla Pettson, sum fara tjaldingartúr
Findus og Pettson fáa vitjan av grannan...
Findus og Pettson fáa vitjan av grannanum Gustavsson, sum ætlar sær á revaveiðu.
Nú er vár, og Pettson heldur, at tíðin ...
Nú er vár, og Pettson heldur, at tíðin er komin at seta eplir niður, men Findus vil heldur seta frikadellur niður.


text:
Orð: Jóan Petur Andreasen
Lag: Nicolina Jacobsen
Blunda mítt barn, far í dreymanna verð
sveimar tú tá út á stjørnulandsferð.
Blómandi dalar tú fyri tær sær,
dreymur er blóma, sum veksir í tær.
Sóljan ið sprettur er vinurin tín,
lyngurin, græsið er títt summarlín.
Summardá angi fær sólina nær.
Dreymur er blóma, sum veksir í tær.
Dreymaferð, dreymaverð
veksir har tú er.
Og tá tú vaknar smílandi,
tá veit eg at tú vil:
Siga frá ferð tíni úti í verð,
dreymurin vakur sum blómurnar er,
Trúgv tín á dreymar er als ikki fjar,
– dreymur er blóma, sum veksir í tær.


text:
Taraúrdráttur kann tálma kollagenasu-aktivitetinum í laksi
Nýggj vísindagrein er júst komin út í altjóða tíðarritinum Aquaculture International. Greinin kallast “Fucus vesiculosus extract inhibits the proteolytic activity and gene expression of matrix metalloproteinases in Atlantic salmon (Salmo salar L.)”. Rithøvundarnir eru Jonhard Eysturskarð, Sunnvør í Kongsstovu, Daisy Færø, Ása Jacobsen og Hóraldur Joensen.
Í greinini verður staðfest, at ein taraúrdráttur kann tálma kollagenasu-aktivitetinum í laksi.
Kollagen er eitt protein, sum hevur sera stóran týdning fyri beinagrindina, húðina og bindivevnaðin í menniskjakroppinum. Kollagenasu-ensymini eru ein natúrligur partur av kroppinum, men um kroppurin missir tamarhaldið á kollagenasu-aktivitetinum, kunnu ensymini niðurbróta kollagen og gera stóran skaða á bindivevnaðin í menniskjakroppinum. Av teirri orsøk eru kollagenasu-ensymini sett í samband við nógvar ymiskar sjúkur, har bindivevnaðurin í menniskjakroppinum verður niðurbrotin.
Á sama hátt kunnu kollagenasu-ensymini í fiski niðurbróta bindivevnaðin í fiskaflaki. Í natúrligum bindivevnaði gera kollagenketur og aðrar langar mýlketur eitt netverk, sum heldur vøddaløgunum í fiskaflakinum saman. Bert smáar broytingar í hesum netverki kunnu gera, at bindivevnaðurin skrædnar, og hol kemur í flakið. Hetta verður nevnt ”gaping”. Flak við gaping er ein trupulleiki hjá laksaframleiðarum, tí tá kann vøran ikki seljast sum fyrstafloks.
Í greinini verður staðfest, at ein taraúrdráttur sum nevnist fucoidan kann tálma kollagenasu-aktivitetinum í laksi. Kollagenasu-aktiviteturin í laksanýranum er sera høgur, og kanningar hava áður víst, at neyvt samband er ímillum gaping og ov vánaliga reinsing av búkholuni, tá fiskurin verður kruvdur. Granskarar hava eisini víst, at fucoidan kann tálma øðrum ensymum, sum til dømis thrombin, sum kann aktivera kollagenasu-ensymini. Tískil kann fucoidan bæði tálma kollagenasu-ensymunum beinleiðis og óbeinleiðis (umvegis thrombin).
Eftirspurningurin eftir laksi heldur á at vaksa, samstundis sum útboðið av rávørum til at virka alifóður burtur úr gerst altsamt minni. Fóðurframleiðarar og vísundafólk hava víst tara stóran áhuga orsakað av, at tari møguliga kann brúkast í alifóðri. Í hesum sambandi eru fleiri taraverkætlanir settar á skinnarar bæði í europeiskum og norðurlendskum høpi. Áhugin fyri at ala tara er eisini vaksandi í Føroyum, og fleiri føroyskar fyritøkur eru settar á stovn seinnu árini við tí fyri eyga, at ala tara til matna og til fóður.
Vísindagreinin vísir á, at tari, sum inniheldur fucoidan, kann møguliga brúkast í alifóðri fyri at tálma kollagenasu-aktivitetinum í laksi og soleiðis minka um nøgdina av gaping.
Verkætlanin er fíggjað av Granskingargrunninum, Statoil og Fiskaaling. Arbeiðið er gjørt á Fiskaaling, iNOVA og Fróðskaparsetri Føroya.
Øll greinin kann lesast her


text:
Orð: Matthías Jochumsson
Lag: Jónas Tómasson
Týtt: Mikkjal á Ryggi
1. Gud, ger meg til eitt lítið ljós
um lívsins stutta skeið;
sum hjálpir teim á rætta kós,
ið viltust burt av leið.
2. Gud, ger meg til eitt blomstur blítt,
sum brosar øllum mót,
sum tekur bæði kalt og lýtt
við tol á síni rót.
3. Gud, ger meg til eitt signað lag,
sum lívgar hug og sál,
sum birtir sól og summardag
og doyvir storm og bál.
4. Gud, ger meg til ein sterkan stav
at styðja veikar væl,
hjálp, at tað ljós, sum tú mær gav,
eg nýti, sum eg skal.
5. Gud, ger mær lyndi reint og ljóst
við halgum sálmalag
at bera troyst í stúrin bróst
og gera syrgin glað.


text:
Orð og lag: 200
Vit hava fingið úrslitið í Havn:
Fólkaflokkurin 1704 atkvøður
Sambandsflokkurin 2264
Javnaðarflokkurin 1996
Sjálvstýrisflokkurin 432
Tjóðveldisflokkurin 2664
Og Miðflokkurin 666
Eg mundi dottið av mínum stóli, baby
Og Jenis sá út sum ein helvitis banditt
Johan í Kollafirði hann segði okkurt kul
Hetta kann fanin ikki passa, baby
Seks hundrað og seks og trýss, baby
Miðflokkurin seks hundrað og seks og trýss
Seks hundrað og seks og trýss atkvøður baby
Seks hundrað og seks og trýss
Hvat kunnu vit so læra av hesi lítlu hending?
At kanska tingini ikki eru so tilfeldug
Kanska umboðar Miðflokkurin tað ónda?
Tað er í hvussu er nakað, sum eg gangi og hugsi um hvønn dag
Seks hundrað og seks og trýss baby
Miðflokkurin fekk seks hundrað og seks og trýss
Seks hundrað og seks og trýss atkvøður baby
Miðflokkurin seks hundrað og seks og trýss atkvøður


text:
25 Februar hevur Føroya Ríðingarfelag 75 ára stovningardag - Fyri at hátíðarhalda hetta, hevur nevndin gjørt av at halda veitslu í Dansifrøi t. 24 Februar.
Tónleikin hava Hans Jacob Hjelm og og vinmenn lova at taka sær av. Teir spældi eisini til 70 ára veitsluna, tá vóru teir sera væl umtóktir.
Atgongumerkini kosta kr. 320,- tá er matur og vín/øl afturvið matinum íroknað. Miðað verður ímóti at byrja at selja atongumerkir 1 Februar. - Tey vera seld hjá Búrøkt handlinum og á netinum.
Meira kunning kemur seinni.


text:
Orð: L. Gudmundsen
Týtt: Kajfinn Hammer
1. Kristus er vorðin mær vísdómur Guðs,
í Honum fylla guddómsins býr!
Faðirsins vilji er: Trúgv á Guðs Son,
frelsa og náði er løn tíns, sum trýr.
2. Kristus er vorðin mær rættvísi Guðs,
fullkomin reinsan frá synd, gjørd av mær.
Dómarin gekk í syndarans stað,
Hansara sáttargerð frið til mín bar.
3. Kristus er heilagleiki mín við,
fyri Guðs vreiði Hann steig í mín stað!
Heilaga offur Hans fjalir mítt fall,
sál mín Guðs Lambi tí prísar so glað.
4. Kristus her endurloysing mær vann,
Andan, Hann gav mær, sum pant fekk eg her!
Loysnaðarstundin nú nærkast við ferð,
vit skulu síggja Hann tá sum Hann er!


text:
"time flies when you're having fun"... tað kunnu vit í snjallabjallu skriva undir uppá - longu maj máni! ;)
Gott blandað frá viku 20 :D Vit baaaara hygga okkum, og gleðast um at summarið nørkast :D
Her eru nakrar myndir frá viku 19 í Snjallabjallu. Projekt Føroyar nærkast endanum, og her er nógv komið burturúr :D
Ymiskar myndir frá viku 18 :) Projekt Føroyar byrjar av álvara at taka skap - stuttligt at síggja hvussu børnini taka lut, hvør á sín hátt :) Eisini hava vit hugna okkum baði úti og inni - tað er suuuuper at verða í Snjallabjallu :D


text:
Í bókini, sum er 348 síður til støddar, verður tikið saman um søguna hjá B36. Eisini verður nortið við grundvirðini í felagnum – herundir stóra ungdómsarbeiðið, sum dag og dagliga verður gjørt í Gundadali.
Venjarar og profilar verða eisini lýstir, eins og tikið verður saman um einstøku kappingarárini.
Áður hevur B36 givið út bókina, Rennið dreingir, ið fevnir um fyrstu 60 árini av felagssøguni. ”Her er tað stuttligt” hevur tí høvuðsdentin á árini frá 1997 fram til í dag, men ein partur av bókini viðgerð eisini, hvussu B36 broyttist seinnapartin av 80’unum, har felagið frá at vera sonevnt elevatorlið mentist til ein støðugan spælara í føroyska fótbóltsoddinum.
Tað er Jákup Mørk, sum hevur skrivað størsta partin av bókini. Hannis Egholm hevur sniðgivið, eins og hann hevur skrivað einstakar partar. Føroyaprent hevur staðið fyri prent og innbindan.


text: Sunnudagin 30. mars framførir kórið TARIRA sera vøkru messuna Missa Papae Marcelli eftir italska tónaskaldið Palestrina. Messan hevur seks satsir: Kyrie, Gloria, Credo, Sanctus, Benedictus og Agnus Dei, tó hevur Palestrina valt at hava tveir Agnus Dei satsir. Verkið varð skrivað í 1564 sum ein fagnaður fyri pávan Marcellus II, sum ráddi í 3 vikur í 1555. Talan er seks-ræddaðan polyfoniskan kórtónleik frá endurburðartíðini. Fyrra konsertin verður í Gøtu Kirkju kl. 14.00 og seinna konsertin verður í Vesturkirkjuni kl. 17.00.


text:
Eva Eriksson
Eva Eriksson er svenskur myndprýðari og rithøvundur, fødd í 1949. Hevur serliga gjørt humoristiskar og søtleikafyltar myndir. Myndirnar eru av barndómi og familjulívi, kenslubornar og fjálgar og altíð við eitt sindur av ørskapi í. Tær eru realistiskar, klassiskt bygdar við ljós og skugga-virknaði. Persónar og dýr hava eitt livandi kropsmál og trillrund andlit. Hon arbeiðir deils við tussj og akvarell, í svørt/hvítum og við blýanti og við litblýanti.
Myndprýðingar:
1986 Marjun hin nítjanda desember (Margreta Strømstedt)
1987 Marjun ein dagin í mai (Margreta Strømstedt)
1990 Bilurin hjá Peri (Barbro Lindgren)
Vognurin hjá Peri (Barbro Lindgren)
1991 Marjun flytir í Paradísið (Margreta Strømstedt)
1992 Ribbaldurin Bibbi og mamman (Barbro Lindgren)
1997 Baljan hjá Peri (Barbro Lindgren)
Lampan hjá Peri (Barbro Lindgren)
2003 Potturin hjá Peri (Barbro Lindgren)
Barnið hjá Rósu, Vit bíða eftir storminum, Ein halastjørna er komin, Sært tú Rósa, skýggini, Rósa hyggur at verðini í Ein halastjørna er komin
Suttan hjá Peri
2004 Stóra bókin um ribbaldin Bibba (Barbro Lindgren)
2006 Danditræið í Spøkilsið sum flenti
2012 Sunnudagur (Kim Fupz Aakeson)
Suttan hjá Peri, 2. upplag (Barbro Lindgren)
Vognurin hjá Peri, 2. upplag (Barbro Lindgren)
Umrøða:
Pia Huss: Barbro bjöd in mig till sitt land! Opsis Kalopsis 4/desember 2008
Annika Gunnarsson: Eva Eriksson í Contemporary Swedish Illustrators 2013


text:
Krabbameinsfelagið kunnar um krabbamein og kynslív.
Bæði krabbameinssjúka og viðgerð kunnu geva sálarlig og kropslig árin, sum ávirka kynslívið. Tí skipar Krabbameinsfelagið fyri kunning um, hvussu bøta
Samtalubólkur fyri makar hjá krabbameinsraktum.
Tá krabbamein rakar, ávirkar tað alla familjuna. Gerandisdagurin broytist frá tí, sum man plagdi at gera, og ofta til reint kaos.
Krabbameinsfelagið og fimaleikafelagið Ljósið fara undir rørslutiltakið Firvaldar.
Krabbameinsfelagið er farið í samstarv við Fimleikafelagið Ljósið, um at gera eitt rørslulið fyri fyri fólk rakt av krabbameni, ið hevur heiti Firvald
Verkætlan
Hesar ungu gentur Una, Birita og Bjarta úr 10. fl úr Vágs skúla, gjørdu í vár eina væleydnaða verkætlan um krabbamein, har tær eisini samlaðu pening i
Undurlív á Summarfestivalinum
Okkara røsku Undurlív-ambassadørar vóra aftur í ár at hitta á Summarfestivalinum.
Granskingarstuðul frá NCU
Tað er nú møguligt at søkja um stuðul frá Nordic Cancer Union (NCU) til eina granskingarverkætlan innan krabbamein. Freistin at søkja er 1. sep
Norðurlendska Krabbameinsfelagið á fundi í Danmark
Nordic Cancer Union (NCU) er eitt felag, har øll tey norðurlendsku krabbameinsfeløgini eru limir. Í løtuni hevur Føroyar formansskapin í NCU. NCU hevð
13. juni var fundur fyri menn, ið hava ella hava havt krabbamein í prostata
Á skránni var prát og hugnalig samvera.
KIU summargestir hjá Undirlívsbólkinum
Í juni var KIU, sum er undirlívsbólkur hjá Kræftens Bekæmpelse, og vitjaði Undirlívsbólkin hjá Krabbameinsfelagnum.
Krabbameinsfelagið vil hava fleiri limir
Síðst í mai fór Krabbameinsfelagið undir átak at fáa fleiri limir til felagið
Á hvørjum ári fáa á leið 225 føroyingar staðfest krabbamein
Á hvørjum ári fáa á leið 225 føroyingar staðfest krabbamein. Húðkrabbi og krabbi í prostata eru tey krabbameinssløgini, sum gera mest um seg, vísa ha
Hugnaløta fyri kvinnur, sum hava ella hava havt krabbamein í undirlívi
Bólkurin fyri kvinnur, sum hava ella hava havt krabbamein í undirlívi, hittist til prát og hugnaliga samveru.
Jákup ársins borgari 2012
Formaðurin í Krabbameinsfelagnum fær heiðurin frá Lions Club Tórshavn fyri sítt drúgva arbeiði í felagnum, eins og í norrønum og europeiskum felagsska
Krabbameinsfelagið hevði aðalfund týsdagin 17. apríl 2012.
Í nevndini sita nú Jákup N. Olsen, formaður, Aibritt á Plógv, næstformaður, Agnar á Dul, kassameistari, Sólrun Jacobsen og Katrin Kallsberg. Tilt
Fundur var 23. apríl fyri menn, ið hava ella havt krabbamein í prostata.
Á skránni var prát og hugnalig samvera.
Fundur á umboðsstovu Føroya í Brussel
Aðalnevndin í ECL (evropeiski felagsskapurin fyri krabbameinsfeløg) hevði fund á umboðsstovu Føroya í Brussel 14. mars. Umboðsmaður Føroya, Gunnar H
Aðalfundur hjá Krabbameinsfelagnum
Aðalfundurin hjá Krabbameinsfelagnum verður í hølum okkara á Grønlandsvegi 58, Tórshavn, týskvøldið 17. apríl kl. 19.00. Skrá sambart lógum felagsins.
Krabbameinsstýrisbólkurin
Vit í krabbameinsfelagnum eru fegin um, at Krabbameinsstýrisbólkurin er farin til verka. Endamálið hjá bólkinum er, at geva landsstýrismanninum eina
Hugnaløta fyri kvinnur, sum hava ella hava havt krabbamein í undirlívi
Hugnaløta fyri kvinnur, sum hava ella hava havt krabbamein í undirlívið var 12. mars kl. 19 á Krabbameinsfelagnum.
Krabbameinsfelagið fíggjar granskingarverkætlan innan bróstkrabba í Føroyum
Tordis Kristiansdóttir, lækni og granskari, hevði leygardagin 24. september ein fyrilestur í Føroyum saman við vegleiðara sínum Anne Marie Gerdes, yvi


text:
Bólkurin fyri menn, sum hava ella hava havt prostatakrabba, bjóðar til hugnaløtu
Bólkurin fyri menn, sum hava ella hava haft prostatakrabba, bjóðar til hugnaløtu
Prostatabólkurin hjá Krabbameinsfelagnum bjóðar øllum monnum, sum hava ella hava havt krabbamein í prostata til eina hugnaløtu.
Hugnaløtan verður mikukvøldið 28. februar kl. 19.00 - 21.00 í hølunum hjá Krabbameinsfelagnum, Grønlandsvegur 58, 100 Tórshavn.
Á skránni verður drekkamunnur, prát og hugnalig samvera.
Tá krabbamein rakar er vanligt at hava nógvar spurningar. Tørvurin á upplýsing, vitan, stuðli og hjálp kann vera stórur.
Tað er gott at fáa nógva og góða hjálp frá familju, vinum og fakfólki. Okkara royndir vísa, at tað harafturat hjálpir at hitta og koma saman við øðrum í somu støðu og sum hava kent sjúkuna á egnum kroppi.
At fáa eitt prát, stuðla og hjálpa hvør øðrum og í fullum trúnaði práta um tað, ið man hevur til felags og eisini um tað, ið kann vera torført og tungt at bera.
Um tú ynskir at luttaka, vinarliga boða okkum frá í seinasta lagi týsdagin 27. februar kl. 15.00 á 317959 ella á teldupost: kmf@krabbamein.fo
Vinarliga
Eirikur Ólason Simonsen, fm.


text:
Luttekur tú í FarGen-verkætlanini verður tín arvastrongur lisin og tínar dátur verða partur av eini dátuskrá um arvaeginleikar (genom) føroyinga. Málið við dátuskránni er at menna granskingarundirstøðukervið hjá Ílegusavninum soleiðis, at nýggir møguleikar fyri genomgransking av føroyska fólkinum kunnu fremjast.
Dáturnar í dátuskránni kunnu m.a. nýtast í gransking, sum hevur til endamáls at kanna sambandið millum arvafrøði, umhvørvisávirkan og sjúku. Málið er, at úrslit frá tílíkari gransking, sum frá líður, skulu verða brúkt til at menna møguleikar fyri fyribyrging og viðgerð í heilsuverkinum.
Les um ágóðar og váðar við genomkanningum.


text:
Heri Simonsen 20.06.2017 (03:30)
Fróði: Tað frægasta lutakastið vit kunnu fáa
B36 skal spæla móti Nomme Kalju FC úr Estlandi í Europa League undankappingini. Fyrri dysturin er í Estlandi og seinni í Gundadali. Alt í alt má sigast, at B36 slapp best frá lutakastinum til Europa Leauge í ár. Estiska liðið var eitt av veikaru liðunum, sum B36 kundi fáa og kanska er tað ein fyrimunur at spæla seinna dystin á heimavølli.
Hjálparvenjarin hjá B36, Fróði Clementsen heldur, at talan var avgjørt um tað frægasta lutakastið, sum B36 kundi fáa. Fróði Clementsen kennir einki til estiska mótstøðuliðið, men vónar at hava ein 30-40 prosents møguleika fyri, at B36 kann vinna seg víðari.
TRÝST á PÍLIN undir MYNDINI, og hoyr samrøðuna André Olsen gjørdi við Fróða Clementsen í serligu Champions League/Europa League sendingini, sum var á Rás2 fyrr í dag.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
MáF í Nordisk SeniorTeater samstarvi
Fyrr í ár fór MáF inn í eina spennandi samstarvsverkætlan saman við trimum øðrum norðurlondum - Danmark, Svøríki og Noreg - um ein felags pall fyri áhugaleik millum tað gráa gulli í okkara londum. Heiti á verkætlanini er "Digital platform for Nordisk SeniorTeater".
Endamálið við samstarvinum er at skifta orð um og styrkja áhugaleik millum eldri og geva hvørjum øðrum íblástur. Hetta er ein so at siga nýggjur háttur at samstarva innan áhugaleik millum eldri, av tí at hetta er eitt umráði, ið ikki hevur verið serliga virki í fleiri londum. Summir av luttakarunum hava kanska verið virknir innan (áhuga)sjónleik á yngri árum, meðan hetta er ein nýggj verð hjá øðrum. Her luttaka eldri fólk, sum bæði eru væl fyri, sita í rullistóli, brúka gongustativ eru minnisveik og so framvegis, so spenni fyri, hvør luttekur ella kann luttaka, er víða.
MáF hevur í tveimum føri havt umboð, nevndarlim Rúnu Mortensen, sum hevur luttikið á fundi og festivali í samband við samstarvsverkætlanina. Vit miða eftir, at vit eisini í Føroyum kunnu fáa eitt virki lív innan áhugaleik millum eldri.
Her eru nakrar myndir frá SeniorTeater Festivalinum í Korsør, sum Rúna luttók í síðst i oktober mánaða.


text:
Arbeiðsumhvørvi í Føroyum
Arbeiðsumhvørvi á føroyskum arbeiðsplássum er skipað við heimild í løgtingslóg um arbeiðsumhvørvi. Endamálið við lógini er at virka fyri einum tryggum og heilsugóðum arbeiðsumhvørvi, sum altíð er í samljóði við teknisku og sosialu gongdina í samfelagnum og skapa grundarlag fyri, at virkini sjálvi kunnu loysa sínar trygdar- og heilsuspurningar eftir vegleiðing og í samstarvi við feløgini á arbeiðsmarknaðinum og við vegleiðing og undir eftirliti av Arbeiðs- og brunaeftirlitinum.
Lógin, sum er ein rammulóg, býtir arbeiðsumhvørvi í fylgjandi høvuðsøkir:
- Trygdarskipan & samstarv
- Sálarligt arbeiðsumhvørvi
- Útinnan av arbeiði
- Arbeiðsplássið
- Tøknilig hjálpartól og útbúnaður
- Evni og tilfar
- Hvíldartíð og frísamdøgur
- Børn og ung undir 18 ár


text:
Ari av Rana
16.01.2018 - 15:17
- Peter Madsen er til stóran og nærliggjandi vanda fyri lívið hjá øðrum.
So avgjørdur var ákærin, tá danska løgreglan hevði tíðindafund um Nautilus-málið, har Peter Madsen er ákærdur fyri at hava dripið svensku tíðindakvinnuna, Kim Wall.
Ákærin hjá løgregluni, Jakob Buch-Jepsen, segði, at rættarlæknaráðið hevur avgjørt, at Peter Madsen er egnaður til at verða revsaður, og at hann kann verða dømdur at sita í varðhaldi.
- Fyrst og fremst hevur man funnið fram til, at hann er egnaður at verða revsaður, og at hann kann dømast at sita í varðhaldi. Hetta tí sum orsøk av hansara persónligheit og at bæði Retspsykiatrisk Klink og rættarlæknaráðið meta, at hansara persónligheit ger, at hann er til stóran og nærliggjandi vanda fyri lívi, heilsu og vælferðina hjá øðrum, segði Jakob Buch-Larsen.
Eisini kom fram, at ákæruvaldið metir, at Peter Madsen stakk Kim Wall í undirlívið fleiri ferðir, meðan hon var á lívi, skrivar TV2.
Les eisini: Peter Madsen ákærdur fyri morð: - morðið var planlagt


text:
Grái ruskposin er til dagliga húsarhaldsruskið at brenna. Grái posin verður tikin einaferð um vikuna. Posarnir verða vanliga heintaðir millum klokkan 07 og 16, undantikið í vikum við halgidøgum og frídøgum.
Grái posin er ætlaður til ruskstativið. Nýt hann ikki til annað, tí annars fert tú at mangla.
Tú fært posar til eina ársnýtslu frá IRF. Hevur tú tørv á fleiri posum, kanst tú keypa teir í ávísum handlum, sí yvirlitið niðanfyri. Minst til, at IRF bert savnar posar við egnum frámerki á.
Reglugerð:
• Hav posan í stativi – so fuglur/ketta/rotta ikki kemur at
• Hav stativið sjónligt og hægst 20 metrar frá atkomuvegi
• Hav trygga og ljósa gonguleið til stativið
• Posin má hægst viga 20 kg fullur – lat einki spískt ella hvast í
• Lat stativini standa saman, har fleiri íbúðir eru á somu ogn.
Góð ráð til tín, sum ikki fært posarnar at røkka til:
• Nýt ikki posarnar til annað enn ruskstativið – annars fert tú at mangla.
• Skil pappír og papp frá, t.d. allar smáeskjur frá húsarhaldinum – nýt hvíta IRF posan til hetta
• Skil konservesdósir og annað smátt jarn frá – lat hetta í jarnbingjuna á endurnýtsluplássinum
• Skil elektronikk og leidningar frá – lat hetta í reyða IRF posan ella á endurnýtsluplássið
• Skil serliga dálkandi burturkast frá – lat hetta í reyða IRF posan ella á endurnýtsluplássið
Vilt tú vita meira?
IRF letur hvørjum húski gráar posar til eitt ársbrúk. Hetta er partur av tí tænastu, sum kommunan hjá tær rindar fyri. Posarnir verða latnir í mars og september.
1-5 fólk í húsarhaldinum: Fáa ein posa um vikuna.
6 fólk ella fleiri í húsarhaldinum: Fáa tveir posar um vikuna.
Í heilt serligum føri kann verða talan um húski, har umstøðurnar eru so háttaðar, at tørvur er á fleiri posum. Í slíkum føri kann ringjast til egnu kommunu at biðja um fleiri posar.
Posin ikki tikin?
Er posin ikki tikin, og ongin fráboðanarlepi frá IRF í postkassanum, kannar tú fyrst eftir, um tú hevur fylgt reglugerðini, sum eru fyri innsavning av posum. Ert tú sannførd/ur um, at allar reglugerðirnar eru fylgdar, ring so til IRF á telefon 41 42 43 ella send teldupost til irf@irf.fo, og sig frá, at posin ikki er tikin.
Handlar sum selja gráa posa
Rullini við gráum posum kosta 150,- kr og 5 posar eru í hvørjum rulli. Gráir posar fáast til keyps á hesum støðum:
- Fuglafjørður: FK handilin
- Klaksvík: FK handilin og FAST
- Kollafjørður: FAST
- Leirvík: EFFO støðin
- Miðvágur: FK handilin
- Norðragøta: PE handilin
- Norðskála: Á handilin
- Saltangará: FK handilin og FAST
- Sandur: Rólant Vidtfeldt.
- Skála: PE handilin
- Strendur: Stranda Sentrum
- Sørvágur: PE handilin
- Tvøroyri: EFFO støðin
- Vestmanna: Á Vestmanna


text:
Orð og lag: Kári Jacobsen
Aftaná – tøgnin liggur tætt at mær
horvin eru øll andlit nú og láturin
Gott at sita soleiðis
og minnast aftur á eitt kvøld sum er farið nú
Einsamøll – farið er hvørt menniskja
og eg siti starandi og hugsandi
Kenslur og tankar nú mala runt í mær
spurningar krevja svar
Eg kenni okkurt fer frá mær
sleppur undan, út millum fingrarnar
Eg royni og eg fanga tað vil
tó eg veit at tað ikki ber til
Hesaferð gjørdist kvøldið øðrvísi
enn eg hevði væntað tað
Eg var ikki búgvin til at kenna hesa nýskapan
tó at veitslan var góð
Siti her og fái ikki greiðu á
um eg skal flenna ella gráta
Inni í mær er alt ein fløkja
mær leingist eftir onkrum, sum eg
ikki sjálv veit, hvat er
Eg kenni okkurt…
Vónaði at eg var heppin
men alt gekst ei sum ætlað
Tó eri eg glað um at hava teg hitt
tí at tú ert so fitt


text:
Umhugsar tú at luttaka í FarGen, eigur tú at seta teg væl inn í, hvat verkætlanin snýr seg um. Sum luttakari í eini granskingarverkætlan innan heilsuøkið hevur tú ávís rættindi:
• Tá tú letur vevnað (her blóðroynd) til Ílegusavnið, ert tú at rokna sum ein sjúklingur í viðgerð sambært lóg um sjúklingarættindi.
• Tín luttøka er sjálvboðin, og áðrenn tú møguliga skrivar undir kunnaða samtykkið, skalt tú fáa bæði skrivliga og munnliga kunning um verkætlanina.
• Tú kanst altíð, og uttan grundgeving, taka títt samtykki aftur. Hetta ávirkar ikki tíni rættindi til viðgerð í heilsuverkinum.
• Tú hevur rætt til umhugsanarfreist, áðrenn tú játtar at luttaka.
• Upplýsingar um tíni heilsuviðurskifti, sum koma fram í sambandi við verkætlanina, eru fevndar av tagnarskyldu. Tað sama er galdandi fyri onnur persónlig viðurskifti og upplýsingar um teg.
• Upplýsingar um teg, undir hesum upplýsingar frá blóð- og vevnaðarroyndum, verða goymdar, sum lógin tilskilar í Ílegusavninum (sí Trygd).


text:
Álmanakkin sigur, at í dag er fyrsti heystardagur. Heystið er komið og nú skal heystast. Men samstundis er summarið komið. Einar tríggjar, fýra vikur seinni enn vit eru von við. Nústani er bøurin vorðin blágrønur, sum hann plagar at verða um ólavsøkuna og blómur spretta, sum vanliga hava sprottið fyrr um summarið. Einki er, sum tað hevur verið.
Heldur ikki valdysturin á plakatunum. Nógvar av plakatunum eru stuttligar í sjálvum sær, antin sum sloyfur, ella sum klæddir hjallar, men bert heilt sjálvdan sum politisk herróp við støði í stevnuskráum hjá ymsu flokkunum. Meini so við, ein av størstu flokkunum, Javnaðarflokkurin, hevur bara eitt kravorð: Rættvísi. Ja, um tað er komið har til, at ein so stórur og lærdur flokkur bara kann siga Rættvísi, so er mangt í samfelagnum, sum ikki er sprottið og enn minni heystað í hesum valskeiði. Hinvegin sigur Tjóðveldi, at "nú skulu vit reisast sum tjóð, og savnast um eina felags kós fyri alt Føroya land". Tjae, tað havi eg hoyrt fyrr, og vil sum Rigmor sigur "Koma víðari." Men so er tað Miðflokkurin, sum hevur fingið so ilt í kristiligheitina. Ikki annara, men egnu kristiligheitina. Hana, sum gevur jarðiska makt og gylta løn. Eina valevnið innleiðir kristinbønina við at vísa til tey, sum nú "kappast um at sleikja afturpartin á veljaranum." Og so kemur ein svada, sum lítið sømir seg kristnum fólki. Ein annar, sum stuðlar somu kristiligheit í føroyskum maktpolitikki, leggur eisini eftir LGBT-rørsluni og skrásettum, borgarligum parlagi, og staðfestir, at "øll, sum hava fylgt við vita, at slíkar útsagnir verða bornar fram fyri at royna at sissa mótstøðuna móti samkyndum hjúnalagi og endaligu ætlanini." Endaligu ætlanini. Tey bæði orðini havi eg ikki hoyrt áður í føroyskum maktpolitikki. Endaliga ætlanin.
Niðri á Røðubrettum á Kongabrúnni, har sum Havnará rennur í Eystaruvág, hava trý trúføst Jehovafólk staðið alt summar og deilt út bókina Hvat lærir Bíblian veruliga? Meðan morgunljósið kastar langar skuggar og ferðafólk ganga framvið, gevur Símun mær eina føroyska útgávu. Trúarfelagar hansara gera tað sama í øllum heimsins býum. Eisini í Havn. Hann er so sannførdur og fegin, at tað er um reppið, at eg bara lati innihaldsleysu plakatirnar rópa á vegginum aftanfyri. Vit taka ikki lut í politikki. Hann sigur okkum einki. Og vit hava einki at siga honum. Kanska eru tað ábendingar um seinastu dagarnar. At vit sleppa øllum, tí politikkur er blivin eksfaktur fjant og fjas frá morgni til myrkurs.
Sum tú sáar skalt tú heysta, lesi eg fleiri ferðir í bókini frá Jehova. Jú, so er. Ymiskligt er, hvussu sáað er. Men nú er fyrsti heystardagur komin, og eg tendri grillina fyri fyrstu ferð á terrassuni í ár. Terrassuheyst undir góman.


text:
18. Mai 2018
Umsóknir við avriti av prógvum, CV og møguligum viðmælum skulu sendast til reginm@saf.fo, merkt “Starv, lærari” í seinasta lagi fríggjadagin 1. juni 2018 kl. 12.00.
Les lýsing á næstu síðu.
18. Mai 2018
Hvítusunna er hetta vikuskfitið, og 2. hvítusunnudagur er frídagur. Farið verður í skúla aftur týsdagin 22. mai.
Týsdagurin er samstundis fyrsti skrivligi próvtøkudagur hjá 9. flokki.
17. Mai 2018
Í góðveðrinum í dag hava 7. flokkarnir verið eina dagsútferð saman við sínum lærarum. Far á næstu síðu og síggj myndir frá túrinum.
10. Mai 2018
Skrivligu próvtøkurnar í 9. flokki eru í høllini á Stórheyggi týsdagin 22. mai, mikudagin 23. mai, hósdagin 24. mai og fríggjadagin 25. mai. Munnligu próvtøkurnar eru í junimánað.
8. flokkur fer til skrivliga summarroynd í viku 22 og 7. flokkur í viku 23
Les meira um tíðir o.a. á næstu síðu.
09. Mai 2018
Í panageakappingini í síðsta mánað kappaðist Herbert Holm Johannesen í bólkinum fyri næmingar í 3. flokki, og hann gjørdist bestur. Mikumorgunin var lítil samkoma fyri honum, har hann varð heiðraður við gávu frá skúlanum.
Myndir og frásøgn á næstu síðu
09. Mai 2018
Vitanet kann vera eitt sindur óstøðugt í dag, tí tey á Elekotron gera seinastu trygdarrættingarnar á vitanetambætaranum. ...
09. Mai 2018
Í morgin er Kristi himmalsferðardagur, sum er halgidagur og tískil frídagur. Tveir frídagar standa skúlanum frítt at leggja, og teir eru lagdir fríggjadagin og mánadagin.
Næmingarnir koma í skúla aftur týsdagin 15. mai.
Gleðiliga halgu og góðar frídagar.
08. Mai 2018
Í dag er móttøka í skúlanum í Kongagøtu fyri komandi 1. flokki.


text:
UM GRINDABOÐ.FO
Grind hevur havt ein avgerandi týdning fyri, at føroyingar hava kunna yvirlivað heilt síðani landnám í fyrsta áratúsundi. Fjarlagnar eru Føroyar, mangan er illveðursligt, og harðbalnu íbúgvarnir hava verið noyddir at bjarga sær við tí lítla, sum fekst.
“GRINDABOOOOOÐ!” hoyrdust rópini gella, og hoyrast enn viðhvørt, tá ið grind verður funnin. Rópini vóru ein máti at geva boð frá sær um grindina, og samstundis fagnaðarróp. Ein stór samskiftisskipan fór í gongd fyri at savna nóg mikið av fólki, so at raksturin hepnaðist væl.
Grindaboð – boð um grind. Henda heimasíða gevur eisini boð um grind, men heldur øðrvísi boð enn vanligt hevur verið.
Nú á døgum er grindadráp óneyðugt og voldir grindahvali óneyðugan skaða, men kortini er grindadráp enn friðhalgað í Føroyum, næstan sum ein mentunarlig samleikamynd. Grindaboð.fo virkar fyri, at hesi ikonisku djór fáa viðurkenning og fyri at menna ein øðrvísi hugburð um grindahval ímillum føroyingar.
MARNA FRIDA OLSEN
Hví eina heimasíðu um grindahval? Eg visti lítið um hendan hvalin, áðrenn eg fór í holt við heimasíðuna – og enn havi eg nógv at læra um hesi blídligu djór, sum saman við okkum býta havið um Føroyar.
At drepa grind til matna hevur fyri meg altíð verið nakað, sum føroyingar “bara gera” – sum onnur drepa neyt, svín, høsnarungar og so framvegis. Eg gavst at eta djór, tá ið eg var um 10 ára aldur og havi alt tað, ið eg minnist, havt sterkar (sam)kenslur fyri djóravælferð. Í síðstuni havi eg varnast, at eitt vaksandi tal av fólki mótmælir og bjóðar hesum forna siði av, og tí fangaði spurningurin mín áhuga.
Eg haldi, tíðin er komin til at steðga grindadrápinum og vera takksom fyri ta kjøtið, vit føroyingar hava fingið frá hvalum gjøgnum tíðina. Latið okkum læra grindahvalin at kenna, verja hann og njóta sjónina av honum – og latið okkum styrkja myndina av grindahvali sum eitt positivt, livandi ikon fyri Føroyar.
Tá ið eg kanni upprunan á báðum mínum fornøvnum á latínskum og germanskum máli, ber til at týða nøvnini Marna Frida til Havfriður. Tað haldi eg er nokso kul!
Tú ert vælkomin at senda mær ein teldupost á grindabod.fo [at] gmail.com


text:
Tekna teg sum lim í Tórshavnar Bátafelag. Trýst á búðmerkið
-
Hvat er á skránnimaj26lør201810:00 Felagshúsið opiðFelagshúsið opiðmaj 26 kl. 10:00 – 12:00maj28man201820:00 Felagshúsið opiðFelagshúsið opiðmaj 28 kl. 20:00 – 23:00maj30ons201820:00 Felagshúsið opiðFelagshúsið opiðmaj 30 kl. 20:00 – 23:00jun2lør2018heldags Bátahugnin í Hvalvík 2018Bátahugnin í Hvalvík 2018jun 2 heldags10:00 Felagshúsið opiðFelagshúsið opiðjun 2 kl. 10:00 – 12:00jun4man201820:00 Felagshúsið opiðFelagshúsið opiðjun 4 kl. 20:00 – 23:00jun6ons201820:00 Felagshúsið opiðFelagshúsið opiðjun 6 kl. 20:00 – 23:00
-
Tíðindi
- Bátastevnan 2018 9. maj 2018
- Wayfarer jollunar 2. maj 2018
- Bátafestivalurin á Toftum verður 5 mai. 5. april 2018
- Mjáflaggahúning 14 apríl 2018 31. marts 2018
- BryggjuDansurin 21 juli 2018 27. marts 2018
- INNBJÓÐING TIL 20 ÁRA HÁTÍÐARHALD. 16. marts 2018
- BRYGGJUDANSURIN 8. februar 2018
- Rækjukvøld 2. februar 2018
- Jólaheilsan 2017 22. december 2017
- Skipan av nevnd 22. november 2017
Nýggjastu viðmerkingar
- Høgni Waag Høgnesen til INNBJÓÐING TIL 20 ÁRA HÁTÍÐARHALD.
- Jan Egil Kristiansen til Mjáflaggadagur 29-4-2017
- Marius L. Jensen til Nýggj skipan til innheinting av árliga limagjaldinum
- Egil til Nýggj skipan til innheinting av árliga limagjaldinum
- Egil til Nýggj skipan til innheinting av árliga limagjaldinum
Konufólkakvølder fyrsta mánakvøld í hvørjum mánaða.
SMS-boðskipaninUm limir ætla at fyriskipa tiltøk fyri felagið so sum siglitúrar, fyrilestrar, ella kunna seg um tiltøk, hevur felagið SMS-boðskipa tøka at senda við. Tegning tríst á: HER
Windyty
Her eru vitbatur@olivant.foFelagshølið opi:
mánadag 2000-2300
Mikudag 2000-2300
Leygarmorgnum 1000-1200
Klokkan
Spam blokeret
Fjarhjálp
Tórshavnar Bátafelag – Skrá fyri tiltøk, veturin 2017/2018
Viking Offshore Race
Pantaenius Shetland Race & Viking Offshore Race is a yacht race starting in Bergen in Norway. This is the most challenging and spectacular event of the North Sea and North Atlantic. The race provide a great opportunity to spend time in Norway, Shetland, Faroe Isles and Iceland – an excellent chance to explore these amazing destinations.
Minningarhald fyri Leo Clotier í Vesturkirjuni
Vegna minningarhald fyri Leo Clothier í Vesturkirjuni
leygardagin 21 okt. kl 1600.
verður havhestaveiðslan flutt til kl 1900
Siglitúrur til Kollafjarðar til morgunkaffi.
UM VIÐRAR
verður farið til Kollafjarðar leygarmorgunin kl 0900 til morgunkaffi.
Sigla so suður til Havnar til Lokahugnan, sum verður kl 1400.
Vinarliga sig frá til Formannin tlf: 218286 um tit koma við.
Nátaveiðslan 2017
Aftur í ár fara vit at hava Nátaveitslu.
Veitslan verður hildin í felagshúsinum
21 okt. 2017 kl. 1800
Tað verður avmarkað til 55 luttakarar, tekningin fer fram “eftir først til møllen prinsippinum”
Ætlanin er at hava bæði stoktar og kókaðar
Tekningarfreistin er 5.septembur
Kostnaður 150,00 kr at gjalda við hurðina
Trýst í linki niðanfyri, skriva navn og krossa av um tú vil hava kókaðan ella stoktan..
Fult tegna!!!!
Lokahugni, verður 23 sep. frá kl 14.00
Hey góðu limir og siglarar
Nú er tíðin komin til at hava Lokahugna, og verður hesin 23 sep. frá kl 14.00
Ætlanin er at hava grillir standandi soleiðis at bátafólki grillar sínar egnu búffar,
alt tilfar fæst í felagshúsinum.
Pylsur og sunkist verður til børnini, og okkurt stuttligt til tey vaksnu 😉
Væntandi koma nógvir bátar til tiltakið.
Prísur fyri luttøku er 100 kr fyri vaksin og ókeypis fyri børn undir 15 ár.
Melda til við at ringja til Rúna 212700
Siglingarávaring Tórshavnar Havn
Heitt verður á skip og bátar um at sigla uttanfyri grønu og gulu boyurnar
Innanfyri kann dúpi koma, sum nú er, til 3 m.
Bátastevnan 2017
Bátastevnan 2017
Fríggjadagin 19. mai og leygardagin 20. mai verður Bátastevnan í Vestmanna
Hetta er sekstandi árið á rað, at skipað verður fyri Bátastevnu. Bátafólk, kampingfólk og øll onnur sum hava hug, savnast á keiøkinum í Vestmanna til hugna, undirhald og at halda sær á gaman.
Við bátabrúgvarnar eru hentleikar so sum el- og vatnveiting, trygdarútgerð, møguleiki at sleppa av við rusk, vesi o.a. Somu hentleikar verða tøkir til kampingvognarnar.
Skipað verður fyri ymsum tiltøkum fyri allar aldursbólkar á keiøkinum og í tjøldunum sum verða sett upp. Matsøla verður báðar stevnudagarnar í hugnaligum umhvørvi í stóra tjaldinum. RIB62 hevur heitar pottar og sauna. Hoppiborgir verða á keiøkinum og í minna tjaldinum.
Fríggjadagin 19. mai verður undirhald fyri børn og ung í stóra tjaldinum, har m.o. Fívlar og Danny & The Veetos framføra. Um kvøldið verður rimmar konsert við The Dubliners Legends. Kend løg sum “Wild Rover”, “Whiskey in the Jar”, “Dirty old Town” o.o. verða at hoyra. Aftaná spælir Eyðun Nolsøe í tjaldbarrini.
Leygardagin 20. mai verður felags bátasigling av Fútakletti inn á Vestmanna. Aftaná siglingina fáa øll ókeypis suppu og okkurt leskiligt afturvið í stóra tjaldinum, har harmonikutónleikur og felagssangur seta rættan veitsludám á Bátastevnuna. Skipað verður fyri bjargingarroynd við verjuskipi og tyrlu. Áskoðaravinarligi kappróðurin “ódnartak” verður á vágni beint við bátastevnuøkið. Róð verður á stuttum teini, einans 150 metrar. Hvør bátsmanning rør teinin tríggjar ferðir.
Leygarkvøldið undirhalda Magni Christiansen og Shamrock í stóra tjaldinum. Síðan verður dansur við Signar í Homrum og Kim Hansen. Í minna tjaldinum verður eisini dansur. Har spæla Danny & The Veetos, Swangah og Finnur Koba.
Nærri kunning um bílegging av atgongumerkjum, báta- og kampingplássum v.m. sæst á www.bs.fo og á Bátastevnu-appini. Har ber eisini til at síggja skránna fyri øll tiltøkini. Um spurningar eru viðv. báta- og kampingplássi ber til at senda teldupost til tilmelding@bs.fo ella við at ringja til Siri á tlf. 599350 millum kl. 8 og 16 gerandisdagar.
Vælkomin á Bátastevnu í Vestmanna 19. og 20. mai 2017.
Bátastevnan


text:
Sýria: Alsamt fleiri sivil lata lív
Minst 100 sivil fólk, harímillum 20 børn, vórðu dripin í bumbuálopum, ið sýriska stjórnin framdi í uppreistrartikna...
Steypafinalurnar í Flogbólti: Soleiðis verður spælt um vikuskiftið
Í alt 12 steypafinalur skulu avgreiðast um vikuskiftið í Stórhøllini á Hálsi í Havn. Spælt verður í nýggju kørmunum, sum...
Inniróður: Føroyingar kláraðu seg væl í HM í Virginia
Í vikuskiftinum var HM í inniróðri í amerikanska býnum Alexandria í statinum Virginia. Róðrarsamband Føroya hevði úttikið 6...
Fernisering av Lonely Hearts
Leygardagin 24. februar kl. 15-18 letur listaframsýningin Lonely Hearts við Hansinu Iversen og Jóhan Martini Christiansen...


text:
Tey flentu at troyggjunum
Skrivað av Jákup Mørk
Mánadagur, 18. apríl 2011 21:25
Millum mongu ferðirnar, sum eru gjørdar við B36, hava vit her mynd av smádreingjaliðnum, sum tók lut í Vildbjerg Cup og Solsidens Pondus Cup í 1987
Tá var ikki fastur táttur, at lið í yngru deildunum hjá B36 vóru á uttanlandsferð, og tí var spenningurin stórur, tá farið varð avstað. Pening til ferðina høvdu dreingirnar millum annað vunnið sær við at arbeiða fyri kommununa, og við góðum stuðli frá Stuðlafelagnum bar tí til at fara um hav við Norrønu.
Fyrst varð kappast í Vildbjerg Cup, har liðið mátti takka fyri seg longu eftir bólkaspælið. Í Solsidens Pondus Cup, sum varð hildin í Nørresundby, lá tó betur fyri. Eisini hóast tað var ikki sørt, at áskoðarar og mótstøðulið høvdu smílini frammi, tá fyrsti dysturin skuldi spælast.
Tað var nevnliga krav, at liðini høvdu heima- og útivøllarbúnar. B36-dreingirnir spældu vanliga í hvítum, og í neyðini var eitt av gomlu svørt/hvítu settunum frá onkra staðni í 70’unum tikið við sum útisett.
Hetta skuldi brúkast í fyrsta dystinum í Nørresundby, og dreingirnir hildu tað vera mest sum flóvisligt at møta upp í hesum heldur gamaldags klæðunum.
Ikki fyrr enn beint fyri dystarbyrjan varð farið úr venjingarbúnunum, men smílini, sum mótstøðumenninir høvdu, minkaðu tó skjótt. B36 vann hendan fyrsta dystin ikki minni enn 10-0, og hóast tað ikki gjørdist til gull, so var talan um frálíka kapping, har liðið ongan dyst tapti. Í hálvfinaluni máttu okkara menn tó lúta eftir brotsspakskapping móti seinnu vinnarunum úr Vadum. Men í bronsudystinum eydnaðist tað okkara at vinna á norskum liði eftir umdyst, og við bronsumerkjum um hálsin kundu teir heldur erpnir leggja leiðina heim.
Myndin er tikin í Nørresundby, og eftir fyrsta dystin himpraðust dreingirnir ikki longur við at fara í gomlu klæðini.
Aftast standa Mark Hayfield, Teitur Árnason, Hans Thomassen, Ólafur Debes og Fríði B. Nielsen. Í miðraðnum standa Jákup Mørk, Brandur Jacobsen, Jan Larsen, Fróði Madsen, Bjarni Arge og Júst Vang. Fremst sita Rúni Mortensen, Allan Mørkøre (Dybzcak), Jakob Skaaning, Bogi Eliasen, Ronnie Kjærbo (Háfoss) og Annfinn Danielsen, sum var venjari. Við á ferðini var eisini Karin við Høgadalsá, sum var liðleiðari.